BBLAM ขายกองตราสารหนี้ตปท. ถึง 26 ก.ย.นี้
BBLAM ขายกองตราสารหนี้ตปท. อายุ 6 เดือน ผลตอบแทน 1.2% ต่อปี ถึง 26 ก.ย.นี้
27 ก.ย. 2560

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง (BBLAM) ระบุว่า บริษัทออกกองทุนรวมบัวหลวงธนสารพลัส  27/17 (BP27/17) ขนาดโครงการ 5,000 ล้านบาท อายุประมาณ 6 เดือน ประมาณการผลตอบแทน 1.20% ต่อปี
โดยกองทุนจะเน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
ทั้งนี้กองทุน BP27/17 เสนอขายครั้งแรก (IPO) ระหว่างวันที่ 20-26 ก.ย. โดยกองทุนเหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี โดยลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน